b'\n_START_ARTICLE_\nAnthorn\n_START_PARAGRAPH_\nAnthorn je bilo prvo slovensko jamarsko dru\xc5\xa1tvo._NEWLINE_Dru\xc5\xa1tvo Anthorn (votlina) je bilo ustanovljeno leta 1889 v Postojni po zgledu 1879 ustanovljenega dunajskega dru\xc5\xa1tva Verein f\xc3\xbcr H\xc3\xb6hlenkunde. Njegova ustanovitev je bila povezana z ureditvijo Postojnske jame, namen pa raziskovanje Krasa. Med najpomembnej\xc5\xa1imi uspehi dru\xc5\xa1tva so odkritje in raziskava Lepih jam (1890) ter spust po podzemni Pivki od Postojnske jame skozi Oto\xc5\xa1ko jamo do Magdalene jame (1893). Raziskali so \xc5\xa1e nekaj drugih jam v okolici Postojne, konec 19. stol. je za\xc4\x8dela dejavnost dru\xc5\xa1tva upadati, 1911 pa je bilo \xc4\x8drtano iz registra.'